b'\n_START_ARTICLE_\nRohto (vuoden 1995 elokuva)\n_START_SECTION_\nJuoni\n_START_PARAGRAPH_\nElokuva sijoittuu Minnesotaan, Yhdysvaltoihin kaupunkiin nimelt\xc3\xa4\xc3\xa4n\xc2\xa0Stillwater.\xc2\xa0Erik (Brad Renfro) on 13-vuotias hieman syrjitty murrosik\xc3\xa4inen poika joka asuu itsekk\xc3\xa4\xc3\xa4n, emotionaalisesti v\xc3\xa4\xc3\xa4rink\xc3\xa4ytt\xc3\xa4v\xc3\xa4n ty\xc3\xb6narkomaani\xc3\xa4itins\xc3\xa4, Gailin kanssa (Diana Scarwid) joka ei juuri viet\xc3\xa4 aikaa h\xc3\xa4nen kanssaan. H\xc3\xa4nen is\xc3\xa4ns\xc3\xa4 asuu New Orleansissa. Dexter (Joseph Mazzello), joka on sairastunut vauvana AIDS:iin verensiirrosta ,\xc2\xa0on juuri muuttanut Erikin naapuriin. H\xc3\xa4n on 11-vuotias, mutta on ik\xc3\xa4isekseen paljon lyhyempi ja avuttomampi. Dexter ja h\xc3\xa4nen \xc3\xa4itins\xc3\xa4 olivat hyvin l\xc3\xa4heisi\xc3\xa4. Aluksi Erik oli v\xc3\xa4h\xc3\xa4t v\xc3\xa4litt\xc3\xa4nyt Dexterist\xc3\xa4, ja h\xc3\xa4nt\xc3\xa4 usein kiusattiinkin kun h\xc3\xa4n asuu AIDS-potilaan naapurissa, mutta he tutustuivat, ja  heist\xc3\xa4 tuli hyv\xc3\xa4t yst\xc3\xa4v\xc3\xa4t eroistaan huolimatta. Heid\xc3\xa4n yst\xc3\xa4vyytt\xc3\xa4\xc3\xa4n kuitenkin varjosti hieman Dexterin kuolemanpelko. Erik hakeutui viett\xc3\xa4m\xc3\xa4\xc3\xa4n paljon aikaa Dexterin ja h\xc3\xa4nen mukavan ja rakastavan \xc3\xa4itins\xc3\xa4 Lindan (Annabella Sciorra) kanssa, kireiden suhteidensa takia omaan \xc3\xa4itiins\xc3\xa4, mutta salasi yst\xc3\xa4vyyden h\xc3\xa4nelt\xc3\xa4 koska Erik tiesi ettei Gail voisi sit\xc3\xa4 hyv\xc3\xa4ksy\xc3\xa4. Linda oli hyvin iloinen kun Dexter oli saanut viimein hyv\xc3\xa4n yst\xc3\xa4v\xc3\xa4n, sill\xc3\xa4 kukaan ei halunnut olla tekemisiss\xc3\xa4 Dexterin kaltaisen "tartuntavaaran" kanssa. Pojat yrittiv\xc3\xa4t monin keinoin l\xc3\xb6yt\xc3\xa4\xc3\xa4 rohtoa, mm. Erik teki eri kasveista rohtojuomia Dexterille, mutta niist\xc3\xa4 ei ollut apua._NEWLINE_Gail sai kuitenkin tiet\xc3\xa4\xc3\xa4 yst\xc3\xa4vyydest\xc3\xa4, kun er\xc3\xa4\xc3\xa4n\xc3\xa4 iltana Linda tuli kysym\xc3\xa4\xc3\xa4n Erikilt\xc3\xa4 mit\xc3\xa4 kasvia Dexter oli saanut, kun Dexter joutui l\xc3\xa4\xc3\xa4k\xc3\xa4riin myrkyllisen kasvin takia. Gail oli raivoissan, ja kysyi ett\xc3\xa4 yritt\xc3\xa4\xc3\xa4k\xc3\xb6 Erik tappaa h\xc3\xa4net ja itsens\xc3\xa4, kun kaveeraa Dexterin kanssa. H\xc3\xa4n l\xc3\xa4im\xc3\xa4ytti ja l\xc3\xb6i ja m\xc3\xa4tki Eriki\xc3\xa4,\xc2\xa0ja soitti my\xc3\xb6hemmin Lindalle ja kehotti Lindaa pit\xc3\xa4m\xc3\xa4\xc3\xa4n Dexterin kaukana, mutta Linda joka oli my\xc3\xb6s raivoissaan, Gailin itsekkyyden t\xc3\xa4hden, kielt\xc3\xa4ytyi tottelemasta ja halusi edist\xc3\xa4\xc3\xa4 yst\xc3\xa4vyytt\xc3\xa4 koska se oli molemmille pojille t\xc3\xa4rke\xc3\xa4 asia. Erik k\xc3\xa4vi Dexterin ja Lindan luona usein sy\xc3\xb6m\xc3\xa4ss\xc3\xa4, mutta Dexter oli v\xc3\xa4lill\xc3\xa4 hyvin huonossa kunnossa. Er\xc3\xa4\xc3\xa4n\xc3\xa4 iltana kun Linda oli kantanut sairaan oloisen Dexterin nukkumaan, ja kun Erik l\xc3\xa4hti, h\xc3\xa4n n\xc3\xa4ki ikkunasta kun Linda itki portaissa. H\xc3\xa4n aavisti, ett\xc3\xa4 kaikki ei tosiaankaan ole en\xc3\xa4\xc3\xa4 hyvin, rohto on saatava jostain ja pian. _NEWLINE_Pojat kerran lukivat iltap\xc3\xa4iv\xc3\xa4lehdest\xc3\xa4\xc2\xa0artikkelin er\xc3\xa4\xc3\xa4st\xc3\xa4 l\xc3\xa4\xc3\xa4k\xc3\xa4rist\xc3\xa4 kaukaa\xc2\xa0New Orleansista,\xc2\xa0joka v\xc3\xa4itti l\xc3\xb6yt\xc3\xa4neens\xc3\xa4 rohdon AIDS:iin. Niin he p\xc3\xa4\xc3\xa4ttiv\xc3\xa4t l\xc3\xa4hte\xc3\xa4 kesken\xc3\xa4\xc3\xa4n lautalla\xc2\xa0Mississippi-joen kautta pitk\xc3\xa4lle matkalle, p\xc3\xa4\xc3\xa4m\xc3\xa4\xc3\xa4r\xc3\xa4n\xc3\xa4\xc3\xa4n New Orleans, toivonaan l\xc3\xb6yt\xc3\xa4\xc3\xa4 se rohto, joka s\xc3\xa4\xc3\xa4st\xc3\xa4isi Dexterin hengen._NEWLINE_Pojat aloittivat matkan pienell\xc3\xa4 kumilautalla, mutta huomattuaan sen hitaaksi he ottivat venekyydin parilta rappeutuneelta poikamiehelt\xc3\xa4, Ponylta ja Jimmylt\xc3\xa4 mutta sitten lopulta varastivat heid\xc3\xa4n rahansa (heit\xc3\xa4 ei kohdeltu en\xc3\xa4\xc3\xa4 hyvin ja laivamies huijasi Eriki\xc3\xa4 maksamaan matkasta liikaa) ja yrittiv\xc3\xa4t liftata muulla tavalla, ja p\xc3\xa4\xc3\xa4siv\xc3\xa4tkin lava-autolla l\xc3\xa4heiseen kaupunkiin. Kun laivamiehet huomasivat ett\xc3\xa4 heid\xc3\xa4n rahansa oli varastettu, he l\xc3\xb6ysiv\xc3\xa4t pojat linja-autoasemalta ja jahtasivat heit\xc3\xa4 kunnes Dexter ja Erik joutuivat umpikujaan r\xc3\xa4nsistyneeseen rakennukseen. Erik veti esille linkkuveitsen puolustukseksi, aiheuttaen sen ett\xc3\xa4 my\xc3\xb6s toinen miehist\xc3\xa4 otti veitsen esille. Yht\xc3\xa4kki\xc3\xa4 Dexter nappasi veitsen Erikin k\xc3\xa4dest\xc3\xa4, ja sanoi ett\xc3\xa4 ei hy\xc3\xb6dyt\xc3\xa4 vahingoittaa heit\xc3\xa4, sill\xc3\xa4 h\xc3\xa4n kuolee kuitenkin, ja viilsi k\xc3\xa4teens\xc3\xa4 haavan aiheuttaen verenvuodon. H\xc3\xa4n uhkaili venemiest\xc3\xa4, sanoen "Vereni on myrkky\xc3\xa4" ,koska h\xc3\xa4nell\xc3\xa4 on AIDS ja voisi helposti tartuttaa taudin h\xc3\xa4neen (venemies oli saanut haavoja jahdatessaan poikia). No, laivamiehet  l\xc3\xa4htiv\xc3\xa4t nyt pakoon vertavuotavaa Dexteri\xc3\xa4, ja Eriki\xc3\xa4. Kun miehet olivat h\xc3\xa4ipyneet, Dexter tajusi mit\xc3\xa4 oli tehnyt altistaessaan verens\xc3\xa4 kehon ulkopuoliselle ymp\xc3\xa4rist\xc3\xb6lle. H\xc3\xa4n alkoi voida todella pahoin, jolloin Erik auttoi h\xc3\xa4net takaisin linja-autoasemalle. Huomattuaan ett\xc3\xa4 heid\xc3\xa4n matkansa t\xc3\xa4ytyy p\xc3\xa4\xc3\xa4tty\xc3\xa4 koska Dexter tuli huonompaan kuntoon ja l\xc3\xa4\xc3\xa4kkeetkin olivat loppu, Erikin ainoa toivo oli soittaa Lindalle joka tuli noutamaan poikia asemalta kun he saapuivat toisella bussilla takaisin Stillwateriin._NEWLINE_Paluun j\xc3\xa4lkeen Dexter vietti loppuel\xc3\xa4m\xc3\xa4ns\xc3\xa4 sairaalassa. Erik k\xc3\xa4vi paljon salaa sairaalassa katsomassa Dexteri\xc3\xa4 , tiet\xc3\xa4en, ett\xc3\xa4 Gail ei siit\xc3\xa4 pit\xc3\xa4isi.\xc2\xa0Dexter ja Erik tekiv\xc3\xa4t kepposen kolme kertaa l\xc3\xa4\xc3\xa4k\xc3\xa4reille, ett\xc3\xa4 Dexter olisi kuollut ja sitten yht\xc3\xa4kki\xc3\xa4 s\xc3\xa4ik\xc3\xa4ytt\xc3\xa4\xc3\xa4kin l\xc3\xa4\xc3\xa4k\xc3\xa4rin. Mutta ensimm\xc3\xa4isell\xc3\xa4 kerralla kun my\xc3\xb6s hoitaja tuli huoneeseen, h\xc3\xa4n sanoi "t\xc3\xa4t\xc3\xa4 oli osattu odottaa". Dexter siis alkoi pel\xc3\xa4t\xc3\xa4 viel\xc3\xa4 enemm\xc3\xa4n ehk\xc3\xa4 pian koittavaa kuolemaansa, mutta tohtori lohdutti h\xc3\xa4nt\xc3\xa4, ett\xc3\xa4 monia ihmeit\xc3\xa4 on tapahtunut ja Dexter voisi olla yksi niist\xc3\xa4. Koitti sateinen p\xc3\xa4iv\xc3\xa4, ja pojat katselivat sairaalassa televisiota. Dexter oli heikkovointinen, ja Linda l\xc3\xa4hti sairaalan pikkuputiikkiin ja sill\xc3\xa4 aikaa Erik kysyi Dexterilt\xc3\xa4, ett\xc3\xa4 onko h\xc3\xa4n valmis kolmanteen s\xc3\xa4ik\xc3\xa4ytyksen uhriin. Dexter ny\xc3\xb6kk\xc3\xa4si. Dexter painoi silm\xc3\xa4ns\xc3\xa4 kiinni ja Erik juoksi k\xc3\xa4yt\xc3\xa4v\xc3\xa4lle, ja l\xc3\xa4\xc3\xa4k\xc3\xa4ri tuli katsomaan, mutta Dexter ei s\xc3\xa4ik\xc3\xa4ytt\xc3\xa4nytk\xc3\xa4\xc3\xa4n h\xc3\xa4nt\xc3\xa4. H\xc3\xa4n olikin oikeasti kuollut. Erik kauhistui, ja Linda palasi k\xc3\xa4yt\xc3\xa4v\xc3\xa4lt\xc3\xa4 huoneeseen ja sai tiet\xc3\xa4\xc3\xa4 ainoan lapsensa kuolleen, ja Erik menetti parhaan, ehk\xc3\xa4 ainoan yst\xc3\xa4v\xc3\xa4ns\xc3\xa4._NEWLINE_Viedess\xc3\xa4\xc3\xa4n Eriki\xc3\xa4 kotiin, Linda huomasi katua ylitt\xc3\xa4v\xc3\xa4n \xc3\xa4idin pit\xc3\xa4v\xc3\xa4n pient\xc3\xa4 lasta syliss\xc3\xa4\xc3\xa4n. H\xc3\xa4n ajoi tien sivuun ja puhkesi kovaan itkuun. Erik itku kurkussa pahoitteli h\xc3\xa4nelle, ett\xc3\xa4 olisi pit\xc3\xa4nyt yritt\xc3\xa4\xc3\xa4 kovemmin l\xc3\xb6yt\xc3\xa4\xc3\xa4 rohto. Linda h\xc3\xa4mm\xc3\xa4styi siit\xc3\xa4, halasi Eriki\xc3\xa4 ja selitti ett\xc3\xa4 Erik oli iloisin asia Dexterin el\xc3\xa4m\xc3\xa4ss\xc3\xa4, Dexter oli saanut viett\xc3\xa4\xc3\xa4 el\xc3\xa4m\xc3\xa4ns\xc3\xa4 onnellisimman kes\xc3\xa4n, joka oli my\xc3\xb6s h\xc3\xa4nen viimeisens\xc3\xa4. Kotiin saavuttuaan\xc2\xa0he alkoivat viel\xc3\xa4 jutella autossa, mutta yht\xc3\xa4kki\xc3\xa4 raivoissaan oleva Gail tuli ja veti Erikin ulos autosta. Kun h\xc3\xa4n alkoi j\xc3\xa4lleen m\xc3\xa4tki\xc3\xa4 Eriki\xc3\xa4, Linda puuttui tilanteeseen nopeasti ja aneli Gailia sis\xc3\xa4lle puhumaan kahdestaan h\xc3\xa4nen kanssaan._NEWLINE_Sis\xc3\xa4ll\xc3\xa4 Lindan talossa Gailin viha kostautui, kun Linda painoi h\xc3\xa4net sein\xc3\xa4\xc3\xa4 vasten ja vihaisesti ja kyynelsilmin kertoi h\xc3\xa4nelle ett\xc3\xa4 Erik menetti juuri parhaan yst\xc3\xa4v\xc3\xa4ns\xc3\xa4 ja h\xc3\xa4n tulee hautajaisiin. H\xc3\xa4n uhkasi tappaa Gailin, jos h\xc3\xa4n viel\xc3\xa4 ly\xc3\xb6 Eriki\xc3\xa4. Gail l\xc3\xa4hti pois syyllisen n\xc3\xa4k\xc3\xb6isen\xc3\xa4._NEWLINE_Lindan luona koitti hautajaisp\xc3\xa4iv\xc3\xa4. Erik ja Linda seisoivat arkun vieress\xc3\xa4. Linda antoi Erikin olla yksin. Erik j\xc3\xa4tti j\xc3\xa4\xc3\xa4hyv\xc3\xa4iset Dexterille, ja l\xc3\xa4hti sitten pois Lindalta. Linda huomasi, ett\xc3\xa4 Erikill\xc3\xa4 ei ole toista kenk\xc3\xa4\xc3\xa4. H\xc3\xa4n k\xc3\xa4veli Dexterin arkun luokse, ja n\xc3\xa4ki h\xc3\xa4nen pit\xc3\xa4v\xc3\xa4n Erikin kenk\xc3\xa4\xc3\xa4 syliss\xc3\xa4\xc3\xa4n. Dexter oli n\xc3\xa4hnyt matkalla paljon painajaisia kuolemastaan, mutta Erik oli neuvonut h\xc3\xa4nt\xc3\xa4 pit\xc3\xa4m\xc3\xa4\xc3\xa4n kenk\xc3\xa4\xc3\xa4 rintaansa vasten ja ajattelemaan ett\xc3\xa4 Erik on aina h\xc3\xa4nen vieress\xc3\xa4\xc3\xa4n. Aina. Erik oli ottanut toisen Dexterin kengist\xc3\xa4 mukaansa. _NEWLINE_Erik meni joelle, ja laittoi Dexterin keng\xc3\xa4n purjehtimaan jokeen. N\xc3\xa4in Erik j\xc3\xa4i ainiaaksi Dexterin luokse, ja Dexter l\xc3\xa4hti kohti tuntematonta.\n_START_SECTION_\nVastaanotto\n_START_PARAGRAPH_\nElokuva on saanut positiivisia arvosteluja, mutta ei tuottanut aikanaan hyvin ja ei ole Suomessa kovin tunnettu.\n_START_SECTION_\nMusiikki\n_START_PARAGRAPH_\nAlkuper\xc3\xa4isen elokuvan tunnusmusiikin on s\xc3\xa4velt\xc3\xa4nyt\xc2\xa0Dave Grusin. Elokuvassa kuultavan laulun My Great Escape on kirjoittanut Marc Cohn. Kappaletta ei olla koskaan julkaistu miss\xc3\xa4\xc3\xa4n muussa mediassa elokuvan ulkopuolella.'